b"\n_START_ARTICLE_\nNeu marina\n_START_PARAGRAPH_\nLa neu marina en el mar profund \xc3\xa9s el nom que rep la cont\xc3\xadnua caiguda, des de les capes superiors de la columna d'aigua, dels detritus principalment org\xc3\xa0nics. Exporta energia de manera significativa des de la zona rica en llum (zona f\xc3\xb2tica) cap a la zona af\xc3\xb2tica de sota. Aquest terme va ser encunyat primer per l'explorador William Beebe quan el va observar des de la seva batisfera. Hi ha canvis en la producci\xc3\xb3 de neu marina segons les estacions de l'any i l'activitat fotosint\xc3\xa8tica i els corrents oce\xc3\xa0nics. La neu marina pot ser una important d'aliment pels organismes que viuen en la zona af\xc3\xb2tica, particularment pels organismes que viuen molt profundament dins la columna d'aigua.\n_START_SECTION_\nComposici\xc3\xb3\n_START_PARAGRAPH_\nLa neu marina est\xc3\xa0 composta d'una gran varietat de mat\xc3\xa8ria org\xc3\xa0nica principalment, inclou animals morts o moribunds i plantes (pl\xc3\xa0ncton), protists (diatomees), mat\xc3\xa8ria fecal, sorra i altres pols inorg\xc3\xa0niques. La majoria de la composici\xc3\xb3 de la neu marina est\xc3\xa0 feta d'agregats o part\xc3\xadcules petites que es mantenen juntes per una mucositat de polisac\xc3\xa0rids transparents.  Aquests agregats creixen amb el pas del temps i poden arribar a fer diversos cent\xc3\xadmetres de di\xc3\xa0metre, despla\xc3\xa7ant-se durant setmanes abans d'arribar al llit mar\xc3\xad. Sovint es forma en les florides d'algues.  La majoria dels components org\xc3\xa0nics de la neu marina els consumeixen els microbis, el zoopl\xc3\xa0ncton i altres animals filtradors dins els primers 1000 metres del seu despla\xc3\xa7ament. La neu que arriba al s\xc3\xb2l del fons del mar tamb\xc3\xa9 s'acabar\xc3\xa0 descomponent de forma biol\xc3\xb2gica."